hotchpotch/miracl-hf-unified huggingface dataset:
Will Borgen
William Borgen (s. 19. joulukuuta 1996 Moorhead, Minnesota, Yhdysvallat) on yhdysvaltalainen jääkiekkopuolustaja, joka pelaa NHL-joukkue Buffalo Sabresin organisaatiossa. Hän pelannee lähinnä AHL-joukkue Rochester Americansissa. Borgen laukoo oikealta.
Bjork kävi high schoolin kotikaupungissaan Moorhead High Schoolissa. Hän oli joukkueensa tehokkain puolustaja kaudella 2012–2013 tehoilla 3+16=19 ja kaudella 2013–2014 tehoilla 6+10=16. Sioux City Musketeers varasi Borgenin 109. pelaajana USHL:n varaustilaisuudessa 2013, mutta hän ei kuitenkaan siirtynyt joukkueeseen. Borgen varattiin uudelleen USHL:ään Omaha Lancersin toimesta 53. pelaajana kesällä 2014. Hän pelasi suurimman osan kaudesta 2014–2015 Lancersin lisäksi myös Moorhead High'ssa, jonka kapteenina Borgen toimi.
Buffalo Sabres varasi Borgenin neljännellä kierroksella 92. pelaajana . Hän siirtyi kaudeksi 2015–2016 St. Cloud State Universityn yliopistojoukkueeseen. Borgen voitti kauden päätteeksi NCHC:n mestaruuden ja hänet valittiin sarjan tulokkaiden tähdistökentälliseen. "Junior -vuotenaan" 2017–2018 Borgen voitti NCHC:n runkosarjan mestaruuden, Penrose Cupin. Hänet valittiin sarjan parhaaksi puolustavaksi puolustajaksi ja kunniavalintatähdistökentälliseen.
Maaliskuussa 2018 Borgen teki kolmivuotisen tulokassopimuksen Buffalo Sabresin kanssa. Hän siirtyi samalla loppukevääksi amatööritry-out -sopimuksella AHL-joukkue Rochester Americansin vahvuuteen. Borgen pelasi siellä kahdeksan runkosarjaottelua ilman tehopisteitä.
Borgen edusti Yhdysvaltoja Pyeongchangin olympiakisoissa 2018, mutta hän ei kuitenkaan mahtunut kertaakaan joukkueen kokoonpanoon. Borgen pelasi myös alle 20-vuotiaiden MM-kilpailuissa vuonna 2016, jolloin Borgen voitti pronssia.
Luettelo Daft Punkin kappaleista
Tämä on luettelo Daft Punk -yhtyeen levyttämistä kappaleista aakkosjärjestyksessä.
Remi Elie
Remi Elie (s. 16. huhtikuuta 1995 Green Valley, Ontario, Kanada) on kanadalainen jääkiekkoilija, joka edustaa NHL-seura Dallas Starsin organisaatiota. Hän on pelipaikaltaan vasen laitahyökkääjä. Elie on Starsin toisen kierroksen varaus .
Elie varattiin OHL-seura London Knightsiin 91. pelaajana vuoden 2011 . Hän siirtyi Knightsiin kaudeksi 2012–2013. Tulokaskaudellaan Elie pelasi 65 runkosarjaottelua tehoin 7+10=17. 21 pudotuspeliottelussa syntyi neljä maalia ja neljä syöttöpistettä. Knights juhli kauden päätteeksi OHL:n mestaruutta ja pääsi osallistumaan Memorial Cupiin, jonka viidessä ottelussa Elie sai yhden syöttöpisteen. Dallas Stars varasi Elien toisella kierroksella 40. pelaajana.
Kauden 2013–2014 Elie aloitti Knightsissa pelaten kuusi ottelua ennen kuin hänet kaupattiin Belleville Bullsiin. Bullsissa Elie pelasi 61 ottelua tehoin 28+37=65 ja oli joukkueen sisäisen maali- ja pistepörssin ykkönen. Kauden 2014–2015 Elie aloitti Bullsissa, josta hänet jälleen kaupattiin kesken kauden. Tammikuun alussa 2015 Elie siirtyi Erie Ottersiin. Yhteensä hän pelasi molempien joukkueiden paidoissa 63 runkosarjaottelua tehoin 30+46=76. Pudotuspeleissä Elie teki 20 ottelussa 4+20=24 tehopistettä.
Syyskuussa 2014 Elie solmi hänet varanneen Dallas Starsin kanssa kolmivuotisen tulokassopimuksen. Ammattilaistasolla hän teki debyyttinsä kaudella 2015–2016 Starsin AHL-farmiseura Texas Starsissa. Tulokaskaudellaan Elie teki 64 ottelussa tehot 6+11=17. Seuraavalla kaudella Elie pääsi debytoimaan NHL:ssä hänen pelatessa ottelussa Florida Panthersia vastaan 4. maaliskuuta 2017. Hän sai ottelussa jääaikaa 15.29 minuuttia. Elie pelasi kauden 2016–2017 aikana yhteensä 18 NHL-ottelua tehoin 1+6=7.
Elie osallistui Dallasin kautta 2017–2018 edeltäneelle harjoitusleirille, josta hänet kuitenkin lähetettiin aloittamaan kautta AHL:ssä. Hän pelasi Texasissa kaksi ottelua ennen kuin hänet nostettiin takaisin NHL-kokoonpanoon.
Kertu Laak
Kertu Laak (s. 21. helmikuuta 1998) on virolainen lentopalloilija, joka edustaa salolaista LP Viestiä. Laak siirtyi LP Viestiin Virosta kaudeksi 2017–2018. Laak on pelipaikaltaan hakkuri, ja hänen pituutensa on 188 senttimetriä. Laak valittiin Mestaruusliigan kauden 2017-2018 tähdistökentälliseen. Hän saavutti Mestaruusliigassa hopeaa 2018.
Laak pelaa Viron naisten lentopallomaajoukkueessa hakkurin pelipaikaa.
Troy Terry
Troy Nathan Terry (s. 10. syyskuuta 1997 Denver, Colorado, Yhdysvallat) on yhdysvaltalainen jääkiekkoilija, joka pelaa NHL-joukkue Anaheim Ducksin organisaatiossa. Hän on pelipaikaltaan keskushyökkääjä. Terry laukoo oikealta.
Terry pelasi T1EHL-juniorisarjaa Colorado Thunderbirdsin joukkueessa, kun Indiana Ice varasi hänet 44. pelaajana USHL:n varaustilaisuudessa 2013. Terry pelasi joukkueessa yhden ottelun kaudella 2013–2014, mutta hän pelasi suurimman osan kaudestaan kuitenkin vielä Thunderbirdsissa, jonka sisäisen piste-, maali- ja syöttöpörssin Terry voitti tehoilla 16+25=41. Kaudeksi 2014–2015 hän siirtyi Yhdysvaltain maajoukkueen kehitysohjelman mukaan ja pelasi mm. USHL:ää. Terry pelasi kauden aikana myös CCM/USA Hockey Top Prospects Gamessa.
Anaheim Ducks varasi Terryn viidennellä kierroksella 148. pelaajana . Hän siirtyi kaudeksi 2015–2016 Denverin yliopistojoukkueeseen. "Sophomore -vuotenaan" 2016–2017 Terry oli joukkueen paras pistemies tehoilla 22+23=45. Hän jakoi koko NCHC:n maalipörssin voiton joukkuetoverinsa Henrik Borgströmin kanssa ja sijoittui pistepörssissä kolmanneksi. Terry voitti sarjan runkosarjan mestaruuden, Penrose Cupin ja hänet valittiin NCHC:n kunniamainintatähdistökentälliseen. Terry voitti myös koko NCAA:n mestaruuden ja valittiin finaalien tähdistökentälliseen. "Junior -vuotenaan" 2017–2018 hän nousi Denverin varakapteeniksi. Terry voitti tehoilla 14+34=48 koko NCHC:n syöttöpörssin ja sijoittui pistepörssissä toiseksi edellään vain joukkuetoveri Henrik Borgström. Hän voitti kauden päätteeksi sarjan mestaruuden ja valittiin toiseen tähdistökentälliseen.
Kolmannen yliopistokautensa päätteeksi, maaliskuussa 2018 Terry teki kolmivuotisen tulokassopimuksen Anaheim Ducksin kanssa. Hän siirtyi heti seuran NHL-joukkueen vahvuuteen. Terry teki NHL-debyyttinsä runkosarjan kuudenneksi viimeisellä kierroksella 27. maaliskuuta 2018 vieraissa Vancouver Canucksia vastaan. Hän sai ottelussa jääaikaa 12.30 minuuttia.
Terry edusti Yhdysvaltoja Pyeongchangin olympiakisoissa 2018, jolloin hän oli joukkueen paras syöttäjä ja toiseksi paras pistemies Ryan Donaton jälkeen viidellä syöttöpisteellään.
Terry pelasi myös alle 20-vuotiaiden MM-kilpailuissa vuonna 2017. Hän ratkaisi Yhdysvalloille finaalipaikan välieräottelussa Venäjää vastaan. Ottelu eteni voittomaalikilpailuun asti, joka ratkesi vasta seitsemän laukojaparin jälkeen. Terry onnistui maalinteossa jokaisella kolmella yrityksellään. Yhdysvallat voitti ottelun lukemin 4-3. Terry sai nimiinsä myös Yhdysvalloille maailmanmestaruuden ratkaisseen voittomaalin finaaliottelussa Kanadaa vastaan. Myös finaaliottelu eteni voittomaalikilpailuun, jossa Terry onnistui ainoana maalinteossa paras viidestä -sarjassa.
Terry pelasi myös alle 18-vuotiaiden MM-kilpailuissa vuonna 2015, jolloin hän voitti maailmanmestaruuden. Terry valittiin Venäjää vastaan pelatun avausottelun päätteeksi Yhdysvaltain ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2014, jolloin Terry voitti pronssia.
Gemel Smith
Gemel Smith (s. 16. huhtikuuta 1994 Toronto, Ontario, Kanada) on kanadalainen jääkiekkoilija, joka edustaa NHL-seura Dallas Starsia. Hän on Starsin neljännen kierroksen varaus .
Smith varattiin 120. pelaajana Owen Sound Attackiin vuoden 2010 . Hän siirtyi joukkueeseen seuraavaksi kaudeksi. Tulokaskaudellaan hän teki 66 ottelussa kahdeksan maalia sekä kahdeksan syöttöpistettä. 21 pudotuspeliottelussa hän teki yhden maalin sekä kaksi syöttöpistettä. Kauden 2011–2012 aikana Smith edusti Kanadan maajoukkuetta alle 18-vuotiaiden maailmanmestaruuskilpailuissa. Hän teki turnauksen seitsemässä ottelussa viisi tehopistettä Kanadan sijoittuessa pronssille. Kesällä Dallas Stars valitsi Smithin 104. pelaajana .
Smith aloitti kauden 2013–2014 Owen Soundissa, josta hänet tammikuussa 2014 kaupattiin London Knightsiin. Yhteensä hän pelasi molemmissa joukkueissa 69 runkosarjaottelua, joissa teki 37 maalia sekä 38 syöttöpistettä eli yhteensä 75 tehopistettä. Knightsin yhdeksässä pudotuspeliottelussa Smith teki tehot 3+9=12.
Kauden jälkeen Smith solmi kolmivuotisen tulokassopimuksen hänet varanneen Dallas Starsin kanssa. Tulokaskautensa organisaatiossa Smith pelasi AHL-farmiseura Texas Starsissa. Ensimmäisellä ammattilaiskaudellaan hän pelasi 68 ottelua tehoin 10+17=27. Kaudella 2015–2016 Smith pelasi 65 AHL-ottelun lisäksi neljä peliä lainalla ECHL-joukkue Idaho Steelheadsissa.
Lokakuussa 2016 loukkaantumisista kärsinyt Dallas nosti Smithin ensimmäisen kerran NHL-kokoonpanoon. Hän teki debyyttinsä Dallasin paidassa 3–0 -tappioon päättyneessä ottelussa Columbus Blue Jacketsia vastaan. Smith sai ottelussa jääaikaa 8.39 minuuttia. Ensimmäiset kaksi NHL-maaliansa Smith teki 6. marraskuuta ottelussa Chicago Blackhawksia vastaan. Yhteensä kauden 2016–2017 aikana Smith pelasi 17 NHL-ottelua tehoin 3+3=6. AHL:ssä hän pelasi 53 ottelua tehden tehot 12+21=33.
Heinäkuussa 2017 Dallas ja Smith solmivat yhden kauden mittaisen kaksisuuntaisen jatkosopimuksen.
Minstreli
Minstreli (eng. "minstrel", ransk. "ménestrel") oli keskiajalla kiertelevä tai hovissa työskennellyt kansanmuusikko, laulaja ja tempuntekijä.
Nimityksen alkuperä on latinan sanoissa "ministerialis" tai "minister", palvelija. Minstreli oli lähinnä Englannin aatelishoveissa esiintynyt viihdyttäjä, muusikko, temppujentekijä, laulaja tai runoniekka. Joillakin minstreleillä oli suhteellisen pysyvä asema hovissa, kun taas toiset liikkuivat kaupungista toiseen. Minstrelit esittivät vanhoja tarinoita, balladeja, romansseja ja rakkauslauluja. Minstrelit olivat hyvin suosittuja 1200–1300-luvulla, mutta kirjapainotaidon keksimisen jälkeen heidän merkityksensä hiipui.
Kirsi Pekkanen
Kirsi Maria Pekkanen (s. 18. helmikuuta 1995 Pudasjärvi) on suomalainen pika- ja keskimatkojen juoksija. Hän edustaa Kuopion Reipasta ja hänen valmentajanaan on vuodesta 2013 lähtien toiminut Olli Pulkkanen.
Pekkanen on saavuttanut sisäratojen SM-kilpailuista 400 metrin juoksusta hopeaa vuonna 2015 ja pronssia vuonna 2016 sekä 800 metrin juoksusta pronssia vuonna 2016. Ennätyksikseen hän on juossut 60 metrillä hallissa ajan 7,84 (2016), 100 metrillä ulkona ajan 12,40 (2016), 200 metrillä ulkona ajan 24,97 (2016) ja hallissa 26,16 (2015), 400 metrillä ulkona ajan 55,32 (2016) ja hallissa 55,46 (2016) sekä 800 metrillä ulkona ajan 2.08,04 (2017) ja hallissa 2.14,19 (2015).
Osavaltion oikeusministeri
Osavaltion oikeusministeri on virka jokaisessa Yhdysvaltain 50 osavaltiossa ja territoriossa. Oikeusministeri on osavaltion hallituksen pääasiallinen lainopillinen neuvoja ja osavaltion korkein viranomainen. Joissain osavaltioissa oikeusministeri johtaa osavaltion oikeusministeriötä, jolla on samat velvollisuudet kuin Yhdysvaltain oikeusministeriöllä. Osavaltion oikeusministereistä 27 ovat republikaaneja, 22 demokraatteja ja yksi on sitoutumaton. District of Columbian ja territorioiden oikeusministerit koostuvat kolmesta demokraatista, yhdestä republikaanista, yhdestä sitoutumattomasta ja yhdestä uuden edistyspuolueen edustajasta.
Simon Haglund
Simon Ulf Anders Haglund (s. 15. heinäkuuta 1993 Larsmo) on suomalainen keskimatkojen juoksija. Hän edustaa HIFK:ta ja hänen valmentajinaan toimivat Rune Härtull ja Tomas Nylund. Vuoteen 2013 asti hän edusti Larsmo IF -seuraa ja vuosina 2014–2018 IK Falkenia.
Haglund on saavuttanut sisäratojen SM-kilpailuista 800 metrin juoksusta kultaa vuonna 2018 ja pronssia vuonna 2017. Lisäksi hän ollut mukana viestijuoksun SM-kisoissa voittamassa 4 × 800 metrin viestijuoksusta kultaa vuosina 2015 ja 2017 sekä hopeaa vuonna 2014 ja 4 × 1 500 metrin viestijuoksusta hopeaa vuonna 2017 sekä pronssia vuonna 2015. Ennätyksikseen Haglund on juossut 400 metrillä ulkona ajan 48,96 (2014) ja hallissa 50,52 (2014), 800 metrillä ulkona ajan 1.51,34 (2018) ja hallissa 1.52,10 (2018) sekä 1 500 metrillä ulkona ajan 3.51,64 (2018).
Samuel Rautapalo
Samuel Oskar Rautapalo (s. 30. kesäkuuta 1995 Helsinki) on suomalainen aitajuoksija. Hän edustaa Helsingin Kisa-Veikkoja ja hänen valmentajanaan on vuodesta 2016 lähtien toiminut Jari Rautapalo.
Rautapalo on saavuttanut sisäratojen SM-kilpailuista 60 metrin aitajuoksusta pronssia vuonna 2017 ja pronssia 4 x kierroksen viestijuoksusta vuonna 2017. Ennätyksikseen hän on juossut 60 metrin aidoissa hallissa ajan 8,07 (2017) sekä 110 metrin aidoissa ulkona ajan 14,57 (2013) ja hallissa 15,63 (2016).
Constantin Schmid
Constantin Schmid (s. 27. marraskuuta 1999) on saksalainen mäkihyppääjä. Schmid on sijoittunut mäkihypyn maailmancupin osakilpailussa parhaimmillaan kahdeksanneksi Titisee-Neustadtissa 10. joulukuuta 2017. Juniorien MM-kilpailissa 2017 Schmid oli mukana Saksan joukkuemäen hopeajoukkueessa.
Karbonyylidi-imidatsoli
Karbonyylidi-imidatsoli (CHNO) on heterosyklinen orgaaninen yhdiste. Yhdistettä voidaan käyttää orgaanisen kemian synteeseissä, erityisesti synteettisten peptidien valmistuksessa.
Huoneenlämpötilassa karbonyylidi-imidatsoli on väritöntä kiteistä ainetta. Yhdiste reagoi erittäin helposti veden kanssa ja hydrolysoituu, jolloin muodostuu hiilidioksidia ja imidatsolia. Karbonyylidi-imidatsoli liukenee muun muassa tetrahydrofuraaniin, bentseeniin, kloroformiin ja dimetyyliformamidiin.
Karbonyylidi-imidatsolia valmistetaan imidatsolin ja fosgeenin välisellä reaktiolla bentseeni- tai tetrahydrofuraaniliuoksessa. Yhdistettä käytetään orgaanisen kemian synteeseissä niin sanottuna karboksyylihappoja aktivoivana reagenssina muun muassa esterien, amidien, peptidien ja tioesterien valmistuksessa. Toiminta perustuu siihen, että se reagoi karboksyylihappojen kanssa asyyli-imidatsolijohdannaisiksi, jotka reagoivat helposti nukleofiilien kuten hydroksyyli- tai aminoryhmien kanssa. Tätä hyödynnetään muun muassa peptidisynteeseissä ja biokonjugaattien muodostamiseen. Yhdistettä käytetään myös valmistettaessa aldehydejä, karbonaatteja ja tetronihappojohdannaisten valmistukseen.
Rockwell (täsmennyssivu)
Rockwell voi tarkoittaa ainakin seuraavia:
Joonas Peuhkuri
Joonas Peuhkuri (s. 18. elokuuta 1989) on suomalainen jääpalloilija. Hän edustaa Ruotsin Allsvenskanin Örebro SK:ta ja on pelipaikaltaan keskikenttäpelaaja.
Helsinkiläislähtöinen Peuhkuri pelasi Botnia-69:n ja HIFK:n väreissä juniorivuotensa. Bandyliigaa hän pelasi helsinkiläisseuroissa neljä kautta Botniassa ja sen jälkeen kaksi kautta HIFK:ssa. HIFK-kausina hän saavutti Suomen mestaruuden 2011 ja pronssia 2012. Sen jälkeen hän siirtyi Veiterän riveihin, jossa hän pelasi kolme kauden ajan ja oli ottamassa SM-pronssia 2015.
Syksyllä 2015 Peuhkurin tie vei Ruotsiin. Seura oli Elitserienin Uppsalan IK Sirius. Kahden Eliserienin Sirius-kauden jälkeen Peuhkuri siirtyi Allsvenskanin Örebro SK:hon.
Peuhkuri pelasi ensimmäiset A-maaottelunsa Suomen maajoukkueessa tammikuussa 2015. Hän kuului maajoukkueeseen MM-kilpailuissa Sandvikenissa vuonna 2017, joista Suomi saavutti pronssia.
Peuhkuri on jääpallosuvusta. Hänen isoisänsä Matti Peuhkuri nousi Veiterän edustusjoukkueeseen vuonna 1959. Matin pojista Anssi, Harri ja Kari Peuhkurista pisimmälle lajissa pääsi Joonaksen isä Kari, joka pelasi 78 A-maaottelua. Kari on myöhemmin toiminut Jääpalloliiton puheenjohtajana, ja Anssi puolestaan Veiterän valmentajana. Kolmannesta polvesta SM-tasolla ovat Joonaksen lisäksi pelanneet Eetu ja Topi Peuhkuri.
Veiterä-aikanaan Lappeenrannassa Peuhkuri opiskeli paikallisessa Saimaan ammattikorkeakoulussa liiketalouden linjalla ja suoritti tutkinnon keväällä 2015.
Seurajoukkueissa:
Maajoukkueessa:
Fragile (Cherrellen albumi)
Fragile on yhdysvaltalaisen laulajan Cherrellen esikoisalbumi. Se julkaistiin Tabu Records -levy-yhtiöllä 8. huhtikuuta 1984 ja oli yksi levy-yhtiön neljästä ensimmäisestä albumista.
Albumin kappaleet sanoittivat suurimmaksi osaksi Jimmy Jam ja Terry Lewis. Albumin kappaleesta ”I Didn’t Mean to Turn You On” tuli hittikappale. Kappale sijoittui Yhdysvaltain R&B-listan sijalle 8. sekä Billboard Hot 100 -listan sijalle 79.
Damir Musin
Damir Musin s. (5. lokakuuta 1994) on venäläinen jääkiekkoilija, joka pelaa KHL:ssa Ak Bars Kazanissa. Musin on pelipaikaltaan puolustaja. Musin on 20.1. 2018 mennessä pelannut KHL:n runkosarjassa 184 ottelua tehoin 6+20 ja pudotuspeleissä 30 ottelua tehoin 0+3
Lennart Vaikonpää
Lennart Vaikonpää (19. helmikuuta 1895 Ylivieska – 6. heinäkuuta 1944 Helsinki) oli suomalainen kauppias ja harrastajanäyttelijä ja -ohjaaja.
Vaikonpää esiintyi ensimmäisen kerran vuonna 1930 mykkäelokuvassa Herra Elanto. Tämän jälkeen hänellä oli sivuosarooleja noin parissakymmenessä elokuvassa 1930-luvun lopulla ja 1940-luvun alussa. Hänellä oli pääosa Suomen Metallityöväen Liiton vuonna 1943 tilaamassa noin 40 minuutin pituisessa lyhytelokuvassa Raudan kansaa.
Vaikonpää oli Elannon Näyttämön vakinaisena johtaja-ohjaajana alkuvuodesta 1929 kevääseen 1930 saakka. Hän esiintyi näyttelijänä ainakin Elannon Näyttämöllä 1930 ja kesällä 1943 Vallilan ulkoilmanäyttämöllä.
Rune Stenbacka
Rune Stenbacka on suomalainen taloustieteilijä ja taloustieteen professori Hankenilla. Hän on työskennellyt Hankenilla vuodesta 1996. Aiemmin Stenbacka on toiminut tutkimusyksikön (Research Unit of Economic Structures and Growth, RUESG) johtajana Helsingin yliopistossa, professorina Freiburgin yliopistossa sekä professorina Göteborgin yliopistossa. Stenbacka on erikoistunut tutkimuksissaan toimialan taloustieteeseen, soveltavaan oligopoliteoriaan, kilpailustrategioiden analyysiin sekä kilpailupolitiikkaan.
Stenbacka on koulutukseltaan taloustieteen tohtori. Hän väitteli tohtoriksi Åbo Akademista vuonna 1991.
Ranskan ympäriajo 1998
Ranskan ympäriajo 1998 alkoi 11. heinäkuuta ja päättyi 2. elokuuta 1998. Kilpailun voitti Italian Marco Pantani, toiseksi sijoittui hänelle 3.21 minuuttia hävinnyt Saksan Jan Ullrich ja kolmas oli Yhdysvaltain Bobby Julich 4.08 minuuttia voittajalle hävinneenä. Festina-talli suljettiin kilpailusta järjestelmällisen dopingin käytön tultua ilmi, ja myös muita talleja joutui epäillyksi.
Suomen Joona Laukka oli yhdeksän etapin jälkeen kilpailussa neljäntenä mutta joutui 12. etapin jälkeen keskeyttämään sairastumisen vuoksi.
Italian ympäriajo 1998
Italian ympäriajo 1998 alkoi 16. toukokuuta ja päättyi 7. kesäkuuta 1998. Kilpailun voitti Italian Marco Pantani, toiseksi sijoittui hänelle 1.33 minuuttia hävinnyt Venäjän Pavel Tonkov ja kolmas oli Italian Giuseppe Guerini 6.51 minuuttia voittajalle hävinneenä.
Yrjö Haapanen
Yrjö Johannes Haapanen (21. huhtikuuta 1907 Helsinki – 26. kesäkuuta 1982 Helsinki) oli suomalainen laulaja, sanoittaja, näyttelijä ja elokuvaohjaaja. Hänen veljensä oli laulaja ja näyttelijä Sasu Haapanen.
Haapanen esiintyi Dallapé-yhtyeen solistina 1920-luvun lopulla ja 1930-luvun alussa ja teki yhtyeen kanssa kolme levytystä. Vuosina 1950–1952 hän teki levytyksiä Leijona-levymerkille.
Haapanen esiintyi sivuosissa elokuvissa Poikamiesten holhokki (1938), Synnin puumerkki (1942), Neiti Tuittupää (1943) ja Dynamiittityttö (1944). Hän ohjasi elokuvat Vastamyrkky (1945) ja Naimisiin päiväksi (1946). Haapanen toimi 1940- ja 1950-luvuilla Finlandia-katsausten selostajana, ohjaajana ja käsikirjoittajana. Haapanen ohjasi myös useita lyhytelokuvia.
Alfred Kempe
Alfred Bray Kempe (6. heinäkuuta 1849 Kensington, Lontoo – 21. huhtikuuta 1922 Lontoo) oli englantilainen matemaatikko, joka tunnetaan töistään mekaanisten nivelsysteemien sekä neliväriongelman parissa.
Kempe opiskeli Cambridgen Trinity Collegessa muun muassa Arthur Cayleyn opettamana. Hän valmistui vuonna 1872 ja julkaisi samana vuonna ensimmäisen matemaattisen artikkelinsa, nimeltään "A general method of solving equations of the nth degree by mechanical means". Matemaattisista ja musiikillisista taipumuksistaan huolimatta hän ryhtyi ammatiltaan lakimieheksi. Matematiikasta ja musiikista tuli hänen harrastuksiaan.
Kempen matemaattiset tulokset käsittelivät aluksi pääasiassa mekaanisia nivelsysteemejä. Esimerkki yksinkertaisesta nivelsysteemistä on höyrykoneen luisti, joka muuttaa suoraviivaisen liikkeen pyöriväksi.
Vuonna 1879 Kempe esitti neliväriongelmaan todistuksen, jota luultiin oikeaksi yhdentoista vuoden ajan, kunnes vuonna 1890 Percy Heawood osoitti, että todistuksessa oli aukko. Vaikka Kempen todistus oli virheellinen, se sisälsi kuitenkin merkittäviä ideoita, joiden avulla Heawood pystyi todistamaan heikomman tuloksen, viisivärilauseen, jonka mukaan viisi väriä riittää tasokartan värittämiseen. Kempen esittämiä merkittäviä todistusideoita olivat väistämättömyys () ja redusoitavuus (). Näitä käyttivät myös Kenneth Appel ja Wolfgang Haken, kun he lopulta vuonna 1976 onnistuivat todistamaan nelivärilauseen käymällä läpi suuren määrän väistämättömiä asetelmia tietokoneen avulla.
Kempe valittiin Royal Societyn jäseneksi vuonna 1881, ja hän toimi myös Royal Societyn johtotehtävissä. Hän oli London Mathematical Societyn puheenjohtaja vuosina 1892–1894.
Kempe harrasti aktiivisesti vuoristokiipeilyä erityisesti Sveitsissä.
Verkko-osuuskunta
Verkko-osuuskunta tarkoittaa osuuskuntaa, jonka palvelu on tietoliikenneverkko kuten laajakaistaverkko. Verkko-osuuskuntia on Suomessa erityisesti maaseudulla.
Toiminnassa olevia verkko-osuuskuntia on muutamia kymmeniä. Niitä on perustettu erityisesti Länsi-Suomen alueelle 2000-luvun alkupuolelta lähtien. Osuuskuntien tarkoitus on mahdollistaa nopeat tietoliikenneyhteydet myös haja-asutusalueille. Osuuskuntamallin etu on, ettei kunta voi myydä asukkaiden osuuskunnan kautta omistamaa verkkoa pois eikä kaupallinen operaattori voi purkaa yhteyksiä yksipuolisella ilmoituksella.
Verkko-osuuskunnat muistuttavat ajasta, jolloin puhelin saatiin maaseudulle perustamalla pieniä puhelinosuuskuntia, -yhdistyksiä tai -yhtiöitä.
Lancaster (Kalifornia)
Lancaster on kaupunki Los Angelesin piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden väestönlaskennassa 156 633. Lancaster oli vuonna 2013 Kalifornian 31. suurin kaupunki.
Sirakorola
Sirakorola on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee piirin pohjoisosassa 50 kilometriä Koulikorosta pohjoiseen. Kunnassa on 36 000 ja keskuskylässä 2 600 asukasta (vuonna 2009, väestönlaskenta).
Sirakorolan kunnan pinta-ala on 987 neliökilometriä. Se rajoittuu idässä Koulikoron piirin Tougounin, etelässä Méguétanin, Doumban ja Koulan, lännessä Kolokanin piirin Nonkonin ja Massantolan sekä pohjoisessa Banamban piirin Benkadin, Banamban ja Duguwolowulan kuntiin.
Seutu kuuluu Sudanin vyöhykkeeseen. Maisemaa leimaavat Mandinguevuorten reuna-alueen kukkulat. Pysyviä vesistöjä ei ole. Luonnonvarainen kasvillisuus on heinäsavannia.
Kuntaan kuuluu 55 kylää. Asukkaat ovat bambaroita, soninkeja ja fulbeja. Vallitsevat uskonnot ovat islam, kristinusko ja animismi.
Sirakorolan kautta kulkee Koulikoron ja Banamban välinen maantie RN27. Seudun pääelinkeino on maatalous. Keskuskylässä pidetään viikoittain tärkeät markkinat.
Ampumahiihdon maailmanmestaruuskilpailut 1995
Ampumahiihdon maailmanmestaruuskilpailut 1995 järjestettiin 14.–19. helmikuuta Anterselvassa, Italiassa. Kisojen menestynein maa oli Ranska, joka voitti kahdeksasta lajista kolme kultamitalia.
Tuliumoksidi
Tuliumoksidi TmO (tai "tulium(III)oksidi", "dituliumtrioksidi", "thulia") on alkuaine tuliumin epäorgaaninen yhdiste hapen kanssa, ja sen ainoa oksidi. Se on kiinteä aine joka muodostaa vaaleanvihreitä kiteitä, joiden kiderakenne on samankaltainen kuin talliumoksidilla (TlO). Yhdiste ei liukene veteen eikä yleisempiin liuottimiin. Tuliumoksidia valmisti ensimmäisenä Per Teodor Cleve vuonna 1879 ja alkuaine tulium tunnistettiin tällöin.
Tuliumoksidia syntyy tuliumin palaessa ilmassa:
Sitä saadaan myös tuliumoksalaatin, tuliumkarbonaatin tai tuliumasetaatin hajotessa noin 700 °C lämpötilassa, kuten reaktiossa:
Luonnossa tuliumoksidia on monatsiitti ja bastnäsiitti mineraaleissa. Maailmassa tuotetaan vuodessa noin 50 tonnia tuliumia tuliumoksidin muodossa, josta metallista tuliumia voidaan valmistaa pelkistämällä.
Tuliumoksidi muuttaa lasin optisia ominaisuuksia, joten sitä käytetään joissakin puolijohdelasereissa varsinkin 1,9–2,2 μm aallonpituuksilla.
Ranskan ympäriajo 1995
Ranskan ympäriajo 1995 alkoi 2. heinäkuuta ja päättyi 23. heinäkuuta 1995. Kilpailun voitti ennätyksellisesti viidennen kerran Espanjan Miguel Indurain, toiseksi sijoittui hänelle 4.35 minuuttia hävinnyt Sveitsin Alex Zülle ja kolmas oli Tanskan Bjarne Riis 6.47 minuuttia voittajalle hävinneenä.
Motorola-tallissa ajanut italialainen Fabio Casartelli kaatui vuoristoisella 15. etapilla Saint-Gironsista Cauteretsiin, sai päähänsä pahoja vammoja ja kuoli sairaalassa. Samassa kolarissa italialainen Dante Rezze putosi rotkoon ja hänen reisiluunsa katkesi, saksalainen Dirk Baldinger sai lonkkaluuhunsa murtumia ja italialainen Giancarlo Perrini selvisi vammoitta.
Kuudestoista etappi Tarbesista Pau'hun alkoi minuutin hiljaisella hetkellä ja se ajettiin rauhallisella vauhdilla vailla kilpailutarkoitusta. Motorola-tallin kuusi jäljellä ollutta ajajaa ylittivät maalilinjan muiden edellä, ensimmäisenä Casartellin ystävä ja huonetoveri Andrea Peron.
Italian ympäriajo 1995
Italian ympäriajo 1995 alkoi 13. toukokuuta ja päättyi 4. kesäkuuta 1995. Kilpailun voitti Sveitsin Tony Rominger, toiseksi sijoittui hänelle 4.13 minuuttia hävinnyt Venäjän Jevgeni Berzin ja kolmas oli Venäjän Pjotr Ugrjumov 4.55 minuuttia voittajalle hävinneenä.
Julius Alakortes
Julius Alakortes (s. 26. toukokuuta 1999) on suomalainen koripalloilija, pelipaikaltaan laituri. Hän edustaa Korisliigassa pelaavaa KarhuBasketia, joka on myös hänen kasvattajaseuransa. Liigadebyyttinsä Alakortes on tehnyt kaudella 2015–2016, lokakuussa 2015 pelatussa ottelussa Korikobria vastaan.
Perttu Salmi
Perttu Salmi (s. 19. maaliskuuta 1998) on suomalainen koripalloilija, pelipaikaltaan laituri. Hän edustaa Korisliigassa pelaavaa KarhuBasketia, joka on myös hänen kasvattajaseuransa. Liigadebyyttinsä Salmi on tehnyt kaudella 2015–2016, helmikuussa 2016 pelatussa ottelussa KTP-Basketia vastaan.
Mile Svilar
Mile Svilar (s. 27. elokuuta 1999 Antwerpen) on belgialainen jalkapalloilija, pelipaikaltaan maalivahti, joka edustaa portugalilaista Benficaa.
Svilar oli Anderlechtin edustusjoukkueen kolmas maalivahti kaudella 2016–17, mutta ei pelannut yhtäkään ottelua.
Svilar allekirjoitti viiden vuoden sopimuksen Portugalin sarjamestari Benfican kanssa 28. elokuuta 2017 ja otti pelinumerokseen numeron 1. Hän teki Benfican debyyttinsä 14. lokakuuta 1–0 voittoon päättyneessä ottelussa Olhanenseä vastaan. Hänestä tuli kaikkien aikojen nuorin Mestarien liigassa pelannut maalivahti 18 vuoden ja 52 päivän iässä, kun hän pelasi 1–0 tappioon päättyneessä kotiottelussa Manchester Unitedia vastaan 18. lokakuuta 2017.
Teemu Hostikka
Teemu Hostikka on oululaisen NTRNZ media Oy:n perustaja ja toimitusjohtaja. Teemu Hostikka tunnetaan parhaiten Kultainen Venla -gaalassa Paras Ohjelma 2017 -palkinnon saaman Eränkävijät TV-sarjan luojana, käsikirjoittajana ja vastaavana tuottajana.
Rod Jones
Rod Jones (s. 5. helmikuuta 1953 Melbourne, Victoria, Australia) on australialainen kirjailija. Hän asuu Melbournen lähellä.
Jonesin äiti antoi poikansa adoptoitavaksi kuuden viikon ikäisenä. Jones sai tietää adoptioäidiltään asiasta 17-vuotiaana. Hän käsittelee aihetta romanissa "The Mothers" (2015). Jones sai koulutuksensa Melbournessa. Hän opiskeli historiaa ja englannin kieltä Melbournen yliopistossa. Valmistuttuaan 1976 hän työskenteli opettajana kouluissa ja yliopistoissa. Hän jäi päätoimiseksi kirjailijaksi 1980-luvun lopulla saatuaan Australia Council for the Artsin apurahoja.
Esikoisromaanistaan "Julian unet" (1988) Jones sai SA Festival -palkinnon. Samaa aihetta, psyykkistä kokemusta, hän pohtii romaanissa "Prince of the Lilies" (1991), jossa hän todellisuuskäsityksiä tutkiessaan hyödyntää arkeolgiaa ja psykoanalyysiä kreikkalaisessa ympäristössä.
Jones sanoo kirjailijantyöstään:
Henkilökohtaiset palkinnot:
John Hessin Clarke
John Hessin Clarke (18. syyskuuta 1857 New Lisbon, Ohio – 22. maaliskuuta 1945 San Diego, Kalifornia) oli yhdysvaltalainen lakimies, joka toimi korkeimman oikeuden tuomarina vuosina 1916–1922.
Clarke ei opiskellut lakia yliopistossa vaan isänsä johdolla, minkä jälkeen hän sai oikeuden toimia lakimiehenä Ohion osavaltiossa. Pian hän muutti kotikaupungistaan Youngstowniin, jossa hän toimi asianajajana oikeudenkäynneissä ja omisti osan paikallislehdestä. Vuonna 1897 hän muutti Clevelandiin, jossa hän neuvoi yritysasiakkaita.
Clarke pyrki kahdesti senaattiin, mutta ei tullut valituksi. Hän oli progressiviinen demokraatti ja kannatti muun muassa rautateiden julkista paikallisomistusta. Vuonna 1914 presidentti Woodrow Wilson nimitti Clarken liittovaltion tuomariksi ohiolaiseen piirioikeuteen. Kaksi vuotta myöhemmin Wilson nimitti hänet korkeimpaan oikeuteen Charles Evans Hughesin seuraajaksi.
Vuonna 1922 Clarke erosi tuomioistuimesta. Hän halusi kampanjoida sen puolesta, että Yhdysvallat littyisi YK:ta edeltäneeseen Kansainliittoon. Maa ei kuitenkaan liittynyt järjestöön, ja muutaman vuoden kuluttua Clarke vetäytyi lähes kokonaan julkisesta elämästä.
Colton Sissons
Colton Sissons (s. 5. marraskuuta 1993 North Vancouver, Brittiläinen Kolumbia, Kanada) on kanadalainen jääkiekkoilija, joka edustaa NHL-seura Nashville Predatorsia. Hän on Predatorsin toisen kierroksen varaus .
Sissons siirtyi kaudeksi 2011–2012 WHL:ään Kelowna Rocketsin paitaan. Hän pelasi tulokaskaudellaan 63 ottelua tehden tehot 17+24=41. Toisella kaudella 58 otteluun syntyivät tehot 26+15=41. Hänet valittiin pelaamaan "CHL Top Prospects Gameen". Kausi 2012–2013 oli Sissonsin viimeinen WHL:ssä. Hän teki 61 ottelussa 28 maalia sekä 39 syöttöpistettä eli yhteensä 67 tehopistettä.
Nashville Predators valitsi Sissonsin 50. pelaajana . Syyskuussa 2012 Sissons ja Predators solmivat kolmivuotisen tulokassopimuksen. Kausi 2013–2014 oli Sissonsille ensimmäinen ammattilaistasolla. Suurimman osan kaudesta hän pelasi Predatorsin AHL-farmiseura Milwaukee Admiralsissa, mutta pääsi myös NHL-kokoonpanoon 17 ottelussa. NHL-debyyttinsä hän teki 28. tammikuuta 2014 4–3 -voittoon päättyneessä ottelussa Winnipeg Jetsiä vastaan. Sissons sai ottelussa jääaikaa 10.49 minuuttia jonka lisäksi hän keräsi syöttöpisteen. Ensimmäisen maalinsa hän teki 27. maaliskuuta Buffalo Sabresia vastaan. Sissons pelasi kauden aikana AHL:n tähdistöottelussa.
Kauden 2014–2015 Sissons pelasi kokonaisuudessaan Admiralsissa, jossa hän toimi varakapteenina. 76 ottelussa hän teki tehot 25+18=43. Seuraavalla kaudella, 2015–2016, Sissons toimi varsinaisena kapteenina. Hän pelasi 38 ottelua. Predatorsin NHL-kokoonpanoon hän pääsi 34 ottelussa, joissa teki neljä maalia sekä sai kaksi syöttöpistettä.
Helmikuussa 2016 Sissons teki Predatorsin kanssa kolmen vuoden mittaisen jatkosopimuksen. Kaudella 2016–2017 hän vakiinnutti paikkansa NHL-kokoonpanossa ja pelasi 58 runkosarjaottelua tehoin 8+2=10. Pudotuspeleissä Sissons pelasi 22 ottelua tehoin 6+6=12, kun Predators eteni aina finaaleihin asti, joissa se kuitenkin hävisi Pittsburgh Penguinsille.
Vince Dunn
Vince Dunn (s. 29. lokakuuta 1996 Mississauga, Ontario, Kanada) on kanadalainen jääkiekkoilija, joka edustaa NHL-seura St. Louis Bluesia. Pelipaikaltaan hän on puolustaja. Blues varasi Dunnin toisella kierroksella .
OHL-seura Niagara IceDogs varasi Dunnin 109. pelaajana vuoden 2012 . Dunn siirtyi Niagaraan kaudeksi 2013–2014. Tulokaskaudellaan hän pelasi 63 runkosarja- sekä 13 pudotuspeliottelua. Kaudella 2014–2015 Dunn teki 68 runkosarjaottelussa tehot 18+38=56 ja keräsi 59 rangaistusminuuttia. Kahdeksassa pudotuspeliottelussa hän teki kuusi maalia sekä neljä syöttöpistettä. Hänet valittiin pelaamaan "CHL Top Prospects Gameen".
Kesällä 2015 St. Louis Blues valitsi Dunnin toisella kierroksella 56. pelaajana . Syyskuussa 2015 Dunn ja St. Louis solmivat kolmivuotisen tulokassopimuksen. Dunn palasi vielä kaudeksi 2015–2016 IceDogsiin, jossa hän teki 52 pelissä tehot 12+31=43. 12 pudotuspeliottelua hän pelasi piste per peli -tahdilla.
Kausi 2016–2017 oli Dunnin ensimmäinen ammattilaistasolla, kun hän edusti St. Louis Bluesin AHL-farmiseura Chicago Wolvesia. Hän pelasi 72 runkosarjaottelua tehden tehot 13+32=45. Joukkueen sisäisessä pistepörssissä hän oli puolustajien ykkönen sekä kaikista kenttäpelaajista neljäs. Hänen tehotilastonsa oli +15. Kymmenessä pudotuspeliottelussa hän teki yhden maalin ja yhteensä kuusi tehopistettä.
Dunn aloitti kauden 2017–2018 Bluesin NHL-kokoonpanossa. Hän debytoi 4. lokakuuta 2017 ottelussa Pittsburgh Penguinsia vastaan saaden jääaikaa 15.28 minuuttia. Ensimmäisen maalinsa Dunn teki 12. lokakuuta Florida Panthersia vastaan. Hänet lähetettiin AHL:ään tammikuussa, jolloin hän oli pelannut 39 ottelua keräten yhteensä seitsemän tehopistettä sekä kahdeksan jäähyminuuttia. Hän pelasi Wolvesissa kaksi ottelua, joissa teki yhden maalin sekä syöttöpisteen, jonka jälkeen hänet kutsuttiin takaisin Bluesiin.
Jackie Chan DC Racing
Jackie Chan DC Racing (aiemmin nimellä DC Racing) on kiinalainen autourheilutalli, joka kilpailee FIA World Endurance Championship ja Asian Le Mans Series -sarjoissa. Talli perustettiin vuonna 2015 ja sen omistajina toimivat David Cheng ja Jackie Chan.
John McKinley
John McKinley (1. toukokuuta 1780 Culpeper County, Virginia – 19. heinäkuuta 1852 Lexington, Kentucky) oli yhdysvaltalainen poliitikko ja lakimies. Hän edusti Alabaman osavaltiota senaatissa ja toimi korkeimman oikeuden tuomarina vuosina 1837-1852.
McKinley opiskeli lakia ja aloitti uransa Kentuckyssa, johon perhe oli muuttanut pian hänen syntymänsä jälkeen. Muutettuaan Alabamaan hän lähti mukaan osavaltion politiikkaan, ja vuonna 1826 hänet valittiin senaattiin. Neljä vuotta myöhemmin hän hävisi senaatin vaalit ja palasi Alabaman osavaltion parlamenttiin. Hän voitti paikan senaatissa taas vuonna 1837 mutta erosi heti, sillä presidentti Martin Van Buren nimitti hänet korkeimpaan oikeuteen. McKinleyllä ei ollut edeltäjää, sillä kongressi oli juuri nostanut tuomarien määrää seitsemästä yhdeksään, ja McKinley sai yhdeksännen paikan. (Kahdeksanteen oli nimitetty John Catron).
Vaikka McKinley toimi korkeimmassa oikeudessa noin viisitoista vuotta, hänellä oli paljon poissaoloja, eikä hänellä ollut mainittavaa vaikutusta tuomioistuimen historiassa. Viimeisinä vuosinaan hänen terveytensä oli huono. Hän kuoli virassa ollessaan 72-vuotiaana 19. heinäkuuta 1852. Hänen seuraajansa oli John Archibald Campbell.
Wade Megan
Wade Megan (s. 22. heinäkuuta 1990 Canton, New York, Yhdysvallat) on yhdysvaltalainen jääkiekkoilija, joka edustaa NHL-seura Detroit Red Wingsin organisaatiota. Megan on pelipaikaltaan keskushyökkääjä. Florida Panthers varasi hänet viidennellä kierroksella .
Florida Panthers valitsi Meganin viidennellä kierroksella, 138. pelaajana . Varausta seuranneeksi kaudeksi hän siirtyi NCAA:han Bostonin yliopiston joukkueeseen, jossa pelasi kauteen 2012–2013 asti. Viimeisellä kaudellaan hän oli joukkueen kapteeni. Neljä vuotta kestäneen yliopistouran aikana Megan pelasi yhteensä 151 ottelua tehden niissä 49 maalia sekä 34 syöttöpistettä eli yhteensä 83 tehopistettä. Lisäksi hänelle kertyi 161 rangaistusminuuttia.
Yliopiston jälkeen Megan teki sopimuksen hänet varanneen Panthersin AHL:ssä pelaavan yhteistyöseura San Antonio Rampagen kanssa. Loppukauden 2012–2013 aikana hän pelasi Rampagessa 13 ottelua, joissa viimeisteli yhden maalin. Hän teki myöhemmin Rampagen kanssa seuraavan kauden kattavan jatkosopimuksen. Kausi 2013–2014 oli Meganille ensimmäinen kokonainen ammattilaistasolla. Hän pelasi Rampagessa 43 ottelua tehoin 11+6=17. Lisäksi hän pelasi lainalla ECHL-joukkue Cincinnati Cyclonesissa, jonka paidassa hän teki 16 runkosarjaottelussa 13 maalia. Pudotuspeleissä Megan pelasi 22 peliä tehden tehot 10+3=13.
Kauden jälkeen Megan jatkoi jälleen sopimustaan Rampagen kanssa yhdellä vuodella. Hän pelasi joukkueen riveissä 59 ottelua. Cyclonesissa hän oli lainalla viiden ottelun ajan. Kaudeksi 2015–2016 Megan vaihtoi joukkuetta ja siirtyi Portland Piratesiin, jossa pelasi 75 runkosarjaottelua tehoin 14+9=23. Viidessä pudotuspeliottelussa hän jäi pisteittä.
Kesällä 2016 Megan teki St. Louis Bluesin kanssa yhden vuoden mittaisen kaksisuuntaisen sopimuksen. Hän debytoi Bluesin paidassa 23. joulukuuta 2016 ottelussa Tampa Bay Lightningia vastaan. Hän sai jääaikaa 9.40 minuuttia ja teki ensimmäisen maalinsa. Hän pelasi kauden aikana yhteensä kolmessa NHL-ottelussa. AHL:n puolella farmiseura Chicago Wolvesissa hän pelasi 73 runkosarjaottelua tehoin 33+33=66. Hän voitti Willie Marshall Awardin oltuaan liigan eniten maaleja tehnyt pelaaja.
Kauden jälkeen Megan ja St. Louis jatkoivat sopimusta yhdellä vuodella. Megan aloitti kauden 2017–2018 NHL-kokoonpanossa. Hän ehti pelata yhden ottelun, jonka jälkeen hänet lähetettiin Wolvesiin.
Kristianstad Arena
Kristianstad Arena on vuonna 2010 avattu areena Kristianstadissa, Ruotsissa. Areenan kapasiteetti on urheilutapahtumissa 4 700 katsojaa ja konserteissa 5 000 katsojaa. Areena on käsipalloseura IFK Kristianstadin kotiareena.
Areena on toiminut vuoden 2011 käsipallon maailmanmestaruuskilpailujen kilpailupaikkana. Areenalla järjestetään myös vuoden 2018 Melodifestivalenin Toinen mahdollisuus –karsinta.
Zachary Sanford
Zachary Michael Sanford (s. 9. marraskuuta 1994 Salem, Massachusetts, Yhdysvallat) on yhdysvaltalainen jääkiekkoilija, joka edustaa NHL-seura St. Louis Bluesia. Hän on Washington Capitalsin toisen kierroksen varaus .
Washington Capitals valitsi Sanfordin toisella kierroksella 61. pelaajana . Varausta seuranneeksi kaudeksi Sanford siirtyi USHL-joukkue Waterloo Black Hawksiin. Hän pelasi kauden 2013–2014 aikana 52 ottelua tehoin 17+18=35. 12 pudotuspeliottelussa hän teki yhtä monta pistettä.
Black Hawksista Sanford siirtyi yhden kauden jälkeen yliopistosarja NCAA:han Boston Collegen joukkueeseen. Kaudella 2014–2015 hän teki 38 pelaamassaan ottelussa tehot 7+17=24. Toisella kaudellaan, 2015–2016, Sanford teki 41 ottelussa 13+26=39 tehopistettä, jolla oli joukkueen sisäisen pistepörssin kolmas.
Kahden yliopistokauden jälkeen Sanford teki hänet varanneen Washington Capitalsin kanssa kolmivuotisen tulokassopimuksen. Sanford teki debyyttinsä Capitalsin paidassa 13. lokakuuta 2016 ottelussa Pittsburgh Penguinsia vastaan. Hän sai ottelussa jääaikaa 14.46 minuuttia. Ensimmäisen maalinsa hän teki 11. helmikuuta 2017 Anaheim Ducksia vastaan. Helmikuun viimeisenä päivänä Sanford kaupattiin St. Louis Bluesiin yhdessä Brad Malonen ja ehdollisen toisen kierroksen varauksen kanssa vaihdossa Kevin Shattenkirkiin ja Pheonix Copleyhyn. Loppukauden aikana Sanford pelasi Bluesissa 13 runkosarjaottelua, joissa teki kaksi maalia sekä kolme syöttöpistettä, ja neljä pudotuspeliottelua, joissa jäi pisteittä. Lisäksi hän pelasi Bluesin AHL-farmiseura Chicago Wolvesissa kaksi pudotuspeliottelua.
Syyskuussa 2017 Sanfordin kerrottiin olevan noin viidestä kuuteen kuukautta kokoonpanosta sivussa olkapäävamman takia.
Falcon (videopeli)
Falcon on Spectrum Holobyten julkaisema lentosimulaattori, jossa lennetään F-16 Falcon hävittäjällä.
Peli on julkaistu vuonna DOS:lle ja Macintoshille ja seuraavina vuosina Amigalle ja Atari ST:lle.
Pelin seuraaja oli "Falcon A.T.".
CU Amiga -lehti antoi arvosanaksi 95% Amiga-version arvostelussaan.
Computer and Video Games -lehti antoi 93% arvosanaksi Atari ST -version arvostelussaan.
The One -lehti antoi 93% arvosanaksi molemmille Amiga ja Atari ST versioille arvosteluissaan.
Fighter Bomber
Fighter Bomber (myös nimellä Strike Aces) on Vektor Grafixin kehittämä ja Activisionin julkaisema lentosimulaattori. Peli on julkaistu vuonna Atari ST:lle ja DOS:lle ja Amigalle sekä muille alustoille seuraavan vuonna.
CU Amiga -lehti antoi pelille arvosanaksi 96% Amiga-version arvostelussaan.
The One -lehti antoi pelille arvosanaksi 95% DOS-version arvostelussaan.
Hiirenporraslude
Hiirenporraslude ("Bryocoris pteridis") on kuneluteiden heimoon kuuluva hyönteislaji. Se on sukunsa Bryocoris ainoa laji.
Pituus 2,0 mm – 4,0 mm. Hiirenporraslude on pienikokoinen ludelaji, jonka kaksi muotoa ovat varsin erinäköisiä. Lyhytsiipiset yksilöt ovat pieniä, tasaisen ruskeita, ja niillä on voimakkaasti taaksepäin levenevät peitinsiivet. Pitkäsiipiset yksilöt ovat lähes puolet pidempiä ja niillä on selvärajaiset tummat kuviot peitinsiivissä. Molemmilla muodoilla on tyypillinen tuntosarvien väritys; tyvestä vaaleat ja toisen jaokkeen kärkiosasta kärkeen asti tummat.
Levinnyt laajalti palearktiselle alueelle, Suomessa Etelä-Suomesta Kainuuseen saakka.
Viihtyy varjoisissa ja kosteissa metsissä. Elää saniaisilla, kuten hiirenportaalla, sananjalalla ja metsäalvejuurella.
Talvehtii munana. Nymfit kehittyvät saniaiskasveilla aikuisiksi kesäkuun lopulta alkaen. Aikuisia tavataan elokuun loppupuolelle saakka.
Alppiruusulude
Alppiruusulude ("Tupiocoris rhododendri") kuvattiin tieteelle uutena lajina 1972 Englannista, vaikka se on alun perin amerikkalainen laji.
Pituus 4,0 mm - 5,0 mm. Hoikka ja pitkäjalkainen. Värikäs keltaisen, ruskean ja mustan kirjava laji, joka muistuttaa hieman Campyloneura virgulaa. Siltä puuttuu kuitenkin punaiset kuviot, etuselkä on laajalti musta ja siinä on valkea kaulus.
Laji on alun perin Amerikan mantereelta. Se on levinnyt Englantiin, jossa se kuvattiin tieteelle uutena lajina 1972. Manner-Eurooppaan se on levinnyt vasta 2000-luvulla. Alppiruusulude tavattiin Suomessa ensimmäisen kerran vuonna 2008. Vuonna 2017 lajista tehtiin useita havaintoja pääkaupunkiseudulla.
Elää yksinomaan alppiruusuilla ("Rhododendron").
Saalistaa ilmeisesti alppiruusuilla eläviä jauhiaisia ("Aleyrodidae") kuten alppiruusujauhiaisia ("Aleuroclava chittendeni"). Yksilöitä on havaittu vain alppiruusuilla, jotka ovat jauhiaisten vaivaamia. Ulkomailla se on ilmeisesti käyttänyt "Illinoia lambersi" -kirvoja ravinnoksi.
Ehtoolude
Ehtoolude ("Bothynotus pilosus") on kuneluteisiin kuuluva ludelaji joka elää lähinnä metsissä, tuoreissa kangasmetsissä ja lehdoissa. On tavattu myös soilta ja tunturiplajakoilta.
Ehtooluteilla naaras on pienempi kuin koiraat 3,6–3,8 mm, ja koiraat ovat noin 5–6 mm. Ehtooluteen koiraat ovat pitkäsiipisiä ja melko tasaisen levyisiä, kun taas naaraat ovat lyhytsiipisiä, lentokyvyttömiä ja pullakoita ruumiinmuodoltaan. Molemmilla sukupuolilla on etuselässä karkeita pisteitä, ja ruumiissa pitkä karvoitus. Silmät ovat ulkonevat.
Suomessa laji on yleinen ja sitä tavataa heinä–elokuussa koko maasta. Muualla ehtooludetta tavataan Euroopassa, Aasiassa Kiinassa pohjoisosissa sekä Venäjän itäisimmissä osissa.
Ehtoolude viihtyy metsissä. Sitä on löydetty tuoreista kangasmetsistä, lehdoista, soilta. Sen ravintokasveja ei tunneta. Naaraat lentokyvyttöminä elävät ilmeisesti sammalikossa.
Kartiolude
Kartiolude ("Stethoconus cyrtopeltis") on kuneluteisiin kuuluva ludelaji joka elää ainakin puolukkatyypin kuivahkoilla kankailla.
Kartioluteen pituus on 3,8–4,8 mm, se on ruskean- ja vaalean kirjava, sillä on pään ja etuselän välissä kaulus. Pikkukilvessä on kartiomainen kohouma.
Kartiolude on Itä-Eurooppa]lainen laji ja sitä on tavattu Latviasta, Valko-Venäjältä ja Venäjän luoteisosista. Suomessa sitä on myös tavattu Itä-Suomesta itärajan tuntumasta.
Kartioluteesta tiedetään melko vähän, mutta sitä on kuitenkin tavattu puolukkatyypin kuivahkoilla kankailla. Ulkomailla sen on todettu saalistavan päärynäludetta ("Stephanitis pyri").
Hartokesakkolude
Hartokesakkolude ("Alloeotomus gothicus") on kuneluteisiin kuuluva ludelaji joka elää paahteisilla harju- ja kalliomänniköillä.
Hartokesakkolude on punaruskean vihertävän kirjava noin pituus 5,0–6,0 mm, sillä on tiheä, pitkä ja pysty karvoitus. Lajin voi sekoittaa helposti petäjäkesakkoluteeseen ("Alloeotomus germanicus").
Hartokesakkoludetta tavataan Euroopassa, Scandinavian eteläosista aina Välimeren länsiosiin. Suomesta ei ollut pitkään aikaan havaintoja mutta viime aikoina on tullut etelä-rannikolta uusia havaintoja.
Hartokesakkolude viihtyy paahteisilla harju- ja kalliomänniköillä. Käyttää ravinnokseen ilmeisesti männyllä ("Pinus sylvestris") eläviä kirvoja ja selkärangattomia.
Kastikkaheinälude
Kastikkaheinälude ("Stenodema laevigatum") on kuneluteisiin kuuluva ludelaji joka ravintokasveja ovat erilaiset heinät.
Kastikkaheinäluteen pituus on noin 7,6–9,2 mm, väriltään se on ruskean vihertävä, sen otsa kaartuu tasaisesti alaspäin ja ulottuu vain suukilpeen asti. Reiden takaosa on kaventunut.
Etelä Suomessa yleinen, tavataan myös Pohjois-Hämeen eteläosista ja Pohjois-Karjalasta asti. Euroopassa lähes kaikialla yleinen, tavataan alueella Keski-Aasiasta Kiinan pohjoisosiin.
Kastikkaheinäludetta tavataan puoliavoimissa metsänreunoissa sekä myös sulkeutuneissa lehti- ja havumetsissä. Sen ravintokasveja ovat kastikat ("Calamagrostis"), röllit ("Agrostis"), nadat ("Festuca"), lauhat ("Deschampsia"), koiranheinät ("Dactylis") ja puntarpäät ("Alopecurus").
Konkkaheinälude
Konkkaheinälude ("Stenodema virens") on kuneluteisiin kuuluva ludelaji joka ravintokasveja ovat erilaiset heinät.
Konkkaheinälude on pituudeltaan noin 7,4–8,5 mm, väriltään se on vihetävä. Se muistuttaa kastikkaheinäludetta, mutta sen tuntosarvet ovat tukevammat ja jaokkeiden suhteet erilaiset.
Euroopassa lähes kaikialla yleinen, tavataan alueella Keski-Aasiasta Kiinan pohjoisosiin. Suomessa sitä tavataan lähes koko maasta ja pohjoisimmat havainnot ovat Lapista.
Heinikkoisilla niityillä, tienpientareilla, hakkuuaukeilla ja muilla aurikoisilla aukeilla paikoilla joissa kasvaa heinää.
Kaapulude
Kaapulude ("Pantilius tunicatus") on kuneluteiden heimoon kuuluva hyönteinen..
Kaapulude on isokokoinen lude, pituus 8–10 mm.
Kaapuluteita tavataan lepän, pähkinäpensaan ja koivun alaoksilla.
Ruskomarmorilude
Ruskomarmorilude ("Phytocoris ulmi") on kuneluteisiin kuuluva ludelaji joka elää lehtipuuvaltaisissa metsissä ja puutarhoissa.
Ruskomarmorilude on punaruskean kirjava laji. Sen tuntosarvien ensimmäinen jaoke on noin 1,5 × pään leveys. Pituudeltaan se on 6,4–8,1 mm
Suomessa ruskomarmoriludetta tavataan eteläisimmästä Suomesta rannikoilla harvinaisena, myös sisämaasta on havaintoja. Euroopassa lajia tavataan yleisesti. Sitä tavataan myös idässä Itä- ja Keski-Aasiassa.
Ruskomarmoriludetta esiintyy lehtipuuvaltaisissa metsissä puutarhoissa, ainakin pähkinäpensaalla ("Corylus"), herukoilla ("Ribes") ja angervoilla ("Filipendula"). Ulkomailla ruskomarmoriludetta on tavattu omenapuilta ("Malus"), oratuomelta ("Prunus spinosa"), orapihlajilta ("Crataegus") ja mesiangervolta ("Filipendula ulmaria") sekä vatukoilta ("Rubus").
Häivelude
Häivelude ("Dichrooscytus rufipennis") on kuneluteisiin kuuluva ludelaji joka elää männyllä ("Pinus sylvestris") imemällä nestettä sen lisääntymisosista.
Häiveluteen pituus on 5,5–6,3 mm. Väriltään se on vihreä mutta sen selkäpuolella on karvoitus tummaa. Sen voi sekoittaa pihtahäiveluteeseen ("Dichrooscytus intermedius").
Liki koko Eurooppa ja Aasiassa Siperian asti. Suomessa tavataan melko yleisenä koko maassa.
Häivelude elää männyllä ("Pinus sylvestris") ja sen elinympäristöjä ovat paikat joissa sitä on, kuivat mätymetsät, kalliot, suot, rämeet ja puutarhat.
Hietikkomataralude
Hietikkomataralude ("Polymerus lammesi") on kuneluteisiin kuuluva Suomessa melko harvinainen laji.
Hietikkomataralude on melko paljon keltamataraluteen näköinen ulkonäöltään, pituus 4,6–6,2 mm. Värit tavallisesti kirkkaat, kuviot osittain oranssit, takaruumiin sivuilla monesti tunnusmainen täplärivi.
Suomessa lajia tavataan lounassaaristossa ja Ahvenanmaalla. Muualla Euroopassa Itävallasta, Sakasta, Ruotsista sekä Liettuasta.
Hietikkomataralude elää saaristoissa ja rannikolla. Yleensä kuivilla niityillä, kedoilla ja hiekkaisilla dyynirannoilloilla joissa on kasvipeite.
Käyttää ravintonaan keltamataraa ("Galium verum").
Kastikkamustiainen
Kastikkamustiainen ("Capsus wagneri") on kuneluteisiin kuuluva ludelaji joka elää soistuvilla niityillä, rannoilla ja ojien penkoissa.
Kastikkamustiainen muistuttaa ketomustiaista ("Capsus ater") mutta sen tuntosarven toinen jaoke ei ole niin niin nuijamainen kuin ketomustiaisella ja paksunee vähemmän kärkeä kohti. Kastikkamustiaisen pituus on 5,4–6,3 mm. Pää ja etuselkä ovat aina mustat, säärissä on selvärajainen ruskeankellertävä keskikohta.
Suomessa aina Lapin keskiosiin asti. Kastikkamustiaista tavataan suurimmassa osassa Eurooppaa ja sen lisäksi isossa osassa Aasiaa. Pohjois-Kiinassa, Mongoliassa, Venäjän kauko-idässä ja Itä-Sieriassa.
Soistuvilla niityillä, rannoilla ja ojien penkoissa. Viihtyy korpikastikan ("Calamagrostis phragmitoides") ja viitakastikan ("Calamagrostis canescens") seurassa.